Sevelionių akmuo

miniatiūra|250px|right|Akmuo guli netoli kelio (žvelgiant į Kovaičių pusę)
miniatiūra|250px|left|2015 m.

Sevelionių akmuo – saugomas geologinis gamtos paveldo objektas, esantis  Kaišiadorių rajone, Kruonio seniūnijoje, Sevelionių kaime. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231.Kaišiadorių rajono savivaldybės saugomi paveldo objektai old.kaisiadorys.cssp.eu 

Masyvus riedulys visu ūgiu stūkso pievoje prie gruntinio kelio (rytų pusėje), pusiaukelėje tarp Sevelionių ir Kovaičių. Paminklinis akmuo informaciniu ženklu nepažymėtas, tačiau nuo kelio gerai matomas. Akmens aukštis palyginti nedidelis – 160 cm, tačiau jo ilgis siekia 361 cm, plotis – 355 cm (ketvirtasis riedulys Kaišiadorių rajone). Aplink jį driekiasi banguotas kraštovaizdis, dirbami atviri laukai. Akmenį į šalikelę atvilko melioratoriai, sausinę aplinkines pievas ir raistus.

 Duomenys 

 Aukštis – 160 cm
 Ilgis – 361 cm
 Plotis – 355 cm

 Literatūra 

 Vidmantas Malinauskas. Kaišiadorių rajono gamtos paminklai. Kauno raj.: Lututė ISBN 9986-756-00-6

 Šaltiniai 

 Nuorodos 

 Saugomų teritorijų valstybės kadastras  
 Apie Sevelionių akmenį Kaišiadorių enciklopedijoje

Kategorija:Kaišiadorių rajono paveldas
Kategorija:Lietuvos gamtos paveldo objektai
Kategorija:Lietuvos rieduliai